open-index/open-wikipedia-markdown huggingface dataset:
Christian Løchstøer

**Christian Løchstøer** (født 1983) er en norsk tekstforfatter, forfatter og tv-redaktør. Han har blant annet skrevet for komikerduoen Ylvis' mange scene- og TV-show, og er medgrunnlegger av Concorde TV (2012), hvor han siden 2019 har vært selskapets kreative leder.   

## Bakgrunn og arbeid
Løchstøer har gått på Romerike folkehøgskole og studert ved Universitetet i Oslo.

Han har arbeidsbakgrunn fra TV-produksjonsselskapene Rubicon TV og Funkenhauser Productions, der han i perioden 2007–2011 blant annet skrev for fjernsynsshowene *[[Lyngbø og Hærlands Big Bang]]* (sendt på NRK1), *[[Rikets røst]]* (TV 2) og *[[Hvem kan slå Ylvis]]*, *[[Norges herligste]]*, *[[Ylvis møter veggen]]* og *[[Nordens herligste]]* (alle på TVNorge). Løchstøer har også levert bidrag til flere sceneforestillinger, blant annet for forestillinger med Otto Jespersen (*Redd Mann Roper*, 2008) og Ylvis-brødrene (*Ylvis 4*, 2011).  

Løchstøer var redaktør for det humoristiske talk-showet *[[I kveld med Ylvis]]* på TVNorge i showets fem sesonger fra 2011 til 2016. I februar 2012 var han med på å starte Concorde TV som blant annet produserer *I kveld med Ylvis*.

Han er også tekstforfatter på alle Ylvis-låtene sammen med brødrene, deriblant musikkvideoparodien «What Does the Fox Say?» som gikk viralt på YouTube høsten 2013. Han er også medforfatter til barneboka *[[Hva sier reven?]]* som bygger på videoen, og har siden gitt ut barnediktsamlingen *Rim det har rablet for* på Aschehoug forlag.

Løchstøer er medforfatter og medkomponist for Ylvis-serien *[[Stories from Norway]]*, som ble vist på TVNorge i 2018. Sammen med Bård og Vegard Ylvisåker og Lars Bleiklie Devik ble han nominert til Gullruten 2018 i klassen beste originalmusikk for musikken til serien.

Løchstøer er også utvikler og medforfatter av produksjoner som *Calles Gale Verden* (Discovery), *Kø* (NRK), *Voksensmerter* (Discovery), *Agent Tørr* (NRK) og *Ylvis mot Ylvis* (TV 2).

## Referanser


## Eksterne lenker
* 
* 
* 
*
Anderson Mesa Station

**Anderson Mesa Station** er et astronomisk observatorium etablert i 1959 som et sted for observasjoner av mørk himmel for Lowell-observatoriet. Observatoriet ligger i Coconino County i Arizona, ca.  sørvest for Lowells hovedcampus på Mars Hill i Flagstaff.

## Referanser


## Eksterne lenker
*
Comophorina testaceipennis

***Comophorina testaceipennis*** er en bille som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea). Den står nokså alene systematisk sett og er regnet som den eneste arten i sin stamme (tribus).

## Levevis
Larvene lever i jorda, der de eter røtter.

## Utbredelse
Arten er utbredt i Australia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien oldenborrer, Melolonthinae Samouelle, 1819
****** Stammen Comophorinini Britton, 1957
******* Slekten *[[Comophorina]]* Strand, 1928 (synonymer *Comophorus*, *Comophus*)
******** *Comophorina testaceipennis* (Blanchard, 1850)

## Kilder
* Oversikt over gruppen

## Eksterne lenker
*
The Procussions

**The Procussions** er en amerikansk hiphop-gruppe fra Los Angeles bestående av Mr. J. Medeiros og *Stro Elliot* (også produsent). De er kjent for sine energiske og dynamiske sceneshow.

## Karriere
Undergrunnsgruppen startet opp i 1998 med fem medlemmer, og hold det gående til 2008 hvor de tok en pause fram til 2012, hvor de holdt de på med soloprosjekter og annet. I 2012 gjenoppstod gruppen, denne gangen med medlemmene Mr. J. Medeiros og Stro Elliot og ga ut albumet *Procussions*, som var publikumsfinansiert.

## Opptredener
The Procussions hadde sin første opptreden i Norge i Trondheim under studentfestivalen UKA-13, der de holdt gratiskonserter i *Klubben* på Studentersamfundet tre dager på rad. Her leverte bandet, sammen med DJ Manwell, tre solide show.

## Diskografi

### Studioalbum

### EP

### Singler

## Eksterne lenker
* 
* 
*  Youtube
*  MySpace
*  Facebook
Norges ambassade i Praha

**Norges ambassade i Praha** er der Norges diplomatiske representasjon i Tsjekkia. Ambassaden ligger i bydelen Mala Strana rett sør for Karlsbrua, på adressen Hellichova 458/1. 

## Norske sendemenn til Praha
På 1900-tallet hadde Norge følgende utsendinger til det daværende Tsjekkoslovakia (staten Tsjekkoslovakia eksisterte fra 1918 til 1939 og fra 1945 til 1992) og nåværende Tsjekkia:
* –1930: Norge var kun representert ved en chargé d'affaires
* 1930–1945: Niels Christian Ditleff, minister, første sendemann til Prag (daværende norsk skrivemåte av 'Praha') og generalkonsul. Ditleff var imidlertid stasjonert ved Norges ambassade i Warszawa
* 1945–1948: Ingvald Maryllus Emil Smith-Kielland
* 1948–1950: Aage Bryn, minister, døde i 1950
* 1951–1952: Lars Onsager og Thor Brodtkorb styrte legasjonen som chargé d'affaires
* 1952–1958: Jørgen Finne-Grønn, minister
* 1959–1966: Norge hadde ingen egen ambassade i Tsjekkoslovakia. Kun sideakkreditering som følger:
** 1960–1965: Torfinn Oftedal, minister, fra Wien
** 1965–1966: Thor Brodtkorb, fra Wien
;Den norske ambassaden i Praha gjenåpnet i januar 1966.
* 1966–1969: Egil Ulstein

* 1969–1973: Thor Brodtkorb
* 1973–1975: Torfinn Oftedal
* 1975–1977: Henrik Andreas Broch
* 1977–1980: Olav Lydvo
* 1980–1988: Georg Krane
* 1988–1993: Knut Elias Taraldset
* 1993–1996: John Egil Grieg
* 1996–1999: Mette Kongshem
* 1999–2004: Lasse Sigurd Seim
* 2004–2009: Peter Nicolay Ræder
* 2009–2014: Jens Eikaas
* 2014–2018: Siri Ellen Sletner
* 2018–2022: Robert Kvile
* 2022–2024: Victor Conrad Rønneberg
* 2025-2029 Snøfrid Byrløkken Emterud

## Referanser
Alan C. Gilmore

**Alan Charles Gilmore** (født 27. mars 1944) er en newzealandsk astronom. Han har, sammen med Pamela M. Kilmartin, stått bak oppdagelsen av over 40&nbsp;asteroider. Begge er også aktive «nova-» og «komet-jegere». Gilmore arbeider ved Mount John University Observatory og ved avdelingen for fysikk og astronomi ved University of Canterbury i Christchurch på New Zealand. 30. august 2007 oppdaget Gilmore sin første periodiske komet, P/2007 Q2.

## Referanser
Aristaeopsis edwardsiana

***Aristaeopsis edwardsiana*** er en rekeart. Den har en skarlagensrød farge, og på spansk kalles den *carabinero*.

Hunnene kan bli opptil 334&nbsp;mm lange, mens hannene blir opptil 193&nbsp;mm. Den er bunnlevende i havet, på dypde 274–1850&nbsp;m, men som regel på 400–900&nbsp;m. Utbredelsen omfatter det vestlige Atlanterhavet fra Newfoundland i Canada til Uruguay. I det østlige Atlanterhavet finnes den fra det sørlige Portugal til Sør-Afrika, men den går ikke inn i Middelhavet. Den er også vidt utbredt i det indopasifiske området fra Mosambik og Madagaskar til Japan, Indonesia og Australia.

Det drives fiske etter *Aristaeopsis edwardsiana* i det østlige Atlanterhavet (Senegal, Guinea, Republikken Kongo og Angola) og utenfor Fransk Guyana i vest. Fangsten blir frosset ned og eksportert til Spania. I 2002 ble det startet fiske etter dypvannsrekene *Aristaeopsis edwardsiana*, *[[Aristaeomorpha foliacea]]* og *[[Aristeus antillensis]]* utenfor Brasil.

## Litteratur
* 
* 

## Eksterne lenker
*
Kolbjørn Gulbrandsen

**Kolbjørn Gulbrandsen** (født 18. desember 1912 i Rælingen, død 18. oktober 1995) var en norsk skihopper som representerte Strømmen og Lillestrøm Skiklubb nasjonalt så vel som internasjonalt. Han ble nummer 7 i Verdensmesterskapet i Lahtis i 1938. Hans beste resultat i NM var 7.-plass (1939), og forøvrig en 8. og 12.-plass. Gulbrandsen oppnådde også 2.-plasser i internasjonale renn i Sverige - Fiskartorpet samt Hammarby i 1939. Han var regnet som en utpreget krafthopper, med bakkerekord i 14 av landets ledende skibakker, deriblant Skuibakken i Bærum. 2. verdenskrig, som brakte forbud mot å avvikle skirenn, innebar et vesentlig, ufrivillig brudd i karrieren. Han var aktiv som skihopper til han fylte 42 år, i 1954. I 1955 ble han tildelt Romerike Idrettskrets Diplom for fremragende indrettsprestasjoner.

Kolbjørn Gulbrandsen er far til professor Ørnulf Gulbrandsen.

## Referanser


## Kilder
* Erling Ranheim (red.): *[http://urn.nb.no/URN:NBN:no-nb_digibok_2012010308056 Norske skiløpere - Skihistorisk oppslagsverk i 5 bind - Østlandet Nord]*. Skiforlaget - Erling Ranheim, Oslo 1955 (s. 649, digitalisert av Nasjonalbiblioteket)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5 (s. 154)
* Asbjørn Dørumsgard (red.): *[http://urn.nb.no/URN:NBN:no-nb_digibok_2011120208246 Rælingen - Trekk av bygdehistorien I]*. Rælingen kommune 1955 (s. 649-650, digitalisert av Nasjonalbiblioteket)
Bregding

**Bregding** eller **sprang** er en håndarbeidsteknikk hvor man tråder spennes opp i en ramme og flettes om hverandre til et nett. Man setter tråden opp på en oppstadvev eller tilsvarende og fletter trådene sammen til et bånd eller stoffstykke. Siden tråden er festet oppe og nede, blir det to speilvendte stykker arbeid. Disse kan enten brukes hver for seg, eller, dersom flettingen lukker mellomrommet mellom dem, som ett stykke. Teknikken har mye til felles med firfletting.

De eldste funnene av sprang er fra Egypt omkring år 2000 f.kr., mens de eldste funnene man har fra Norge er fra omkring 300-400 e.kr. Man har også funnet gjenstander i sprang på Osebergskipet.

Teknikken har i Norge vært mye brukt til å lage pyntegjenstander som duker, pyntehåndklær, gardiner osv.

## Referanser


## Eksterne lenker
* http://www.husflid.no/fagsider/roedlista/roedlisteprosjekter/eid_husflidslag_sprang Eid Husflidslags prosjektside om sprang
Moisund

**Moisund** eller **Moi** er ei grend i Evje og Hornnes kommune ca 50 kilometer nord for Kristiansand. Elva Otra renner gjennom bygda, og Riksvei 9 går gjennnom bygda. 

Grenda het tidligere Moi etter gården med dette navnet på vestsiden av elva, men endret navn til Moisund i forbindelse med bygging av Setesdalsbanen (1890 -1896) for å unngå forveksling med Moi stasjon i Dalane i Rogaland. Flere og flere sier nå Moisund istedenfor Moi. 

Klepp gard på østsiden av Otra fra Moisund antas å være tidligst kjente landemerke som Kongsgård, senere første posthus i Setesdal og sete for Setsdal sorenskriveri frem til midten av 1950 tallet. Jernbanestasjonen ble nedlagt sammen med Setesdalsbanen i 1962. 

Moisund postkontor på Moi ble opprettet 1896 og lokalisert til jernbanestasjonen og var der til 1958 da NSB ikke lenger ønsket dette.  I 1987 ble Moisund postkontor nedlagt. 

## Referanser
Sveigde

**Sveigde** eller *Svegde* (*Sveigðir*) var en mytisk konge i Uppsala og var av Ynglingeætten. Hans far var Fjolne, sønn av guden Frøy (Yngve-Frøy) og hans sønn var Vanlande som ble konge etter ham. Svegde er omtalt i diktet Ynglingatal (skrevet av skalden Tjodolv den kvinværske på Harald Hårfagres tid), Historia Norvegiæ (fra siste halvdel av 1100-tallet) og Ynglingesagaen (skrevet av Snorre Sturlason rundt 1220).

Snorre Sturlason forteller at Sveigde hadde gjort et løfte at han ville lete etter Gudeheim og Odin den gamle. Han dro med tolv mann rundt i verden, blant annet til Tyrkland (Tyrkia) og Store Svitjod (Russland). Etter å ha kommet hjem giftet han seg med vanekvinnen Vana og fikk sønnen Vanlande.

Senere dro Sveigde tilbake til Store Svitjod og fortsatte letingen etter Odin. Ved en stor stein ble han anropt av en dverg som ba han gå inn i steinen, for der ville han finne Odin. Sveigde gikk inn i steinen og den lukket seg etter ham og han kom aldri tilbake. Snorre nevner at Sveigde og mennene hans var svært drukne da dette skjedde.

I Ynglingatal berettes det slik:

:*Og Durnes*
:*ætts dørvakt*
:*en lyssky dverg*
:*narret Sveigde*
:*den gang modig*
:*inn i steinen.*
:*Dusles* *ætling*
:*fulgte dvergen*
:*og Søkkmimes*
:*blanke sal*
:*av jotner bygd*
:*gapte over kongen*

Etter Sveigdes forsvinning ble hans sønn Vanlande konge i Uppsala. Ifølge andre kilder sies det rett ut at Sveigde sies å ha fulgt en dverg inn i fjellet og aldri å ha kommet ut igjen, men dette kan en sikkert rett ut ta for eventyr.

## Referanser
Chasmatopterini

**Chasmatopterini** er en gruppe av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

## Utseende
Små til middelsstore (3,5 - 8 millimeter), brune til svarte oldenborrer. Kroppen er ganske blank og kledt med lange, utstående hår.

## Levevis
Larvene lever i jorda, der de eter røtter. Disse artene finnes på tørre steder.

## Utbredelse
Type-slekten *[[Chasmatopterus]]* er utbredt i det sørvestlige Europa samt i Marokko. Slektene *[[Chaunocolus]]* og *[[Chnaunanthus]]* lever i Mexico og det sørligste USA.

## Systematisk inndeling
Det er noe usikkert om Chasmatopterini er en naturlig gruppering.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien oldenborrer, Melolonthinae Samouelle, 1819
****** Stammen Chasmatopterini Lacordaire, 1856
******* Slekten *[[Chasmatopterus]]* Dejean, 1821 - 12 arter
******* Slekten *[[Chaunocolus]]* Saylor, 1937 - én art
******* Slekten *[[Chnaunanthus]]* Burmeister, 1844 - 3 arter

## Kilder
* Oversikt over gruppen

## Eksterne lenker
* 
* Generic Guide to New World Scarab Beetles - *Chaunocolus* http://museum.unl.edu/research/entomology/Guide/Scarabaeoidea/Scarabaeidae/Melolonthinae/Melolonthinae-Generic-pages/Incerta%20sedis/Chaunocolus/Chaunocolus.html
* Generic Guide to New World Scarab Beetles - *Chnaunanthus* http://museum.unl.edu/research/entomology/Guide/Scarabaeoidea/Scarabaeidae/Melolonthinae/Melolonthinae-Generic-pages/Incerta%20sedis/Chnaunanthus/Chnaunanthus.html
Simen Key Grimsrud

**Simen Key Grimsrud** (født 22. mars 1992) er en norsk skihopper fra Asker som er en del av Asker Skiklubb og teamet Kollenhopp.

Grimsrud satt personlig rekord med 203 meter i Vikersundbakken den 24. januar 2013.
Han debuterte i verdenscupen i storbakkerennet på Lillehammer 25. november 2012 med en 28.-plass, som også er hans første verdenscuppoeng og hittil beste plassering.

Grimsrud har deltatt i junior-VM to ganger og hans beste individuelle plassering er en 11.-plass. Han var også på det historiske laget som tok Norges første, og hittil eneste, gullmedalje i lagkonkurransen i Erzurum 2012. De andre hopperne på laget var Mats Berggaard, Espen Røe og Phillip Sjøen.   

Grimsrud har flere topp 10-plasseringer i Kontinentalcupen med en 2.-plass i Brotterode den 4. februar 2012 som den beste. Han er norgesmester i laghopp både i senior- og junior klassen. Beste individuelle plasseringer i NM er 8.-plass i normalbakken på Rena i 2013 og en 3.-plass i junior NM i Midtstuen i 2011.  

Grimsrud representerte Norge under European Youth Olympic Festival i Szczyrk i Polen i 2009. Her ble han nummer åtte.

## Referanser


## Eksterne lenker
* 
* Askergutt klinte til i Midtstubakken
* Trippel norsk i Brotterode
* Historisk lag-gull til Norge i junior-VM
* Seier til Grimsrud i FIS rennet på Notodden
Arild Følstad

**Arild Følstad** (født 1974 i Lundamo) er en norsk musiker, trekkspiller, keyboardist. Han er best kjent som tidligere medlem i dansebandet Gluntan, han ble i april 2013 medlem i det kjente norske countrybandet Too Far Gone sammen med Roger Svartvatn og albumet *[[20 år]]* kom i butikken 15. november samme år. Han har i årenes løp deltatt på mange plater.

## Diskografi
### Gluntan
* *[[Gluntan i 40 år]]* (2005)
### Too Far Gone
* *[[20 år]]* (2013)
* *Facebook* (2014, single)
### Deltar på
* The Soundbyte: *[[Rivers of Broken Glass]]* (2004)
* The Soundbyte/Paul Irgens: *[[City of Glass]]* (2007)
* Triosphere: *[[Onwards]]* (2007)
* Toril Moe: *[[Toril Moe (album)|Toril Moe]]* (2009)
* Triosphere: *[[The Road Less Travelled]]* (2010)
* The Soundbyte: *[[Trilogy (The Soundbyte-album)|Trilogy]]* (2012)
* Julie Stokke: *Bully Is the Pain* (2014)
* Adrian Jørgensen: *Heart of Summer* (2014)
* Chelsea Michelle Wold: *Vennskapskjærlighet* (2014)
* The Jan Holberg Project ft. Cleo Higgins: *Alternations* (2014)
* Ottar «Big Hand» Johansen: *[[50 Years On the Road]]* (2015)
* Carina Dahl: *[[Champions (Carina Dahl-album)|Champions]]* (2015)
* Carina Dahl: *[[Hurricane Lover &ndash; Acoustic Sessions]]* (2015)
* Carina Dahl: *[[Burning (Carina Dahl-album)|Burning]]* (2015)
* Eivind Bjerksetmyr: *Blikket dett* (2017)
* The Jan Holberg Project ft. Senri Kawaguchi: *Aim to Please* (2017)
* Eivind Bjerksetmyr: *Nummer 1* (2017)
* Carina Dahl: *[[I Don't Care (Carina Dahl-EP)|I Don't Care]]* (2017)
* Cecilie Eide: *The Right to Sing* (2018)
* The Jan Holberg Project ft. Cleo Higgins: *Admitting to Submission* (2018)
* Elise & Miriam: *Fly Me to the Moon* (2018)
* Eivind Bjerksetmyr: *[[Møtt me sjøl i døra]]* (2018)
Sportsåret 1830

**Sportsåret 1830** er en oversikt over hendelser, resultater, fødte og avdøde personer med tilknytning til sport i 1830.

## Hendelser
### Boksing
* Simon Byrne forsvarer den engelske tittelen, men ingen kamper med ham i 1830 er registrert skriftlig.

### Cricket
* Surrey CCC vinner County Championship .

### [[Curling]]
* Orchard Lake Curling Club etableres i Orchard Lake, Michigan; det er den første curlingklubben i USA og bruker hickory blokksteiner.

## Fødsler
* 4. mai – Jules Arnous de Rivière, fransk sjakkspiller (død 1905)
* 14. juli – Henry Edward Bird, engelsk sjakkspiller (død 1908) 

## Referanser


## Eksterne lenker
* 


Fil:Arnous Riviere.jpg|Jules Arnous de Rivière(1830-1905)
Fil:Henry Edward Bird (1877 drawing by Sam Loyd).jpg|Henry Edward Bird(1930-1908)
Bogafjell skole

**Bogafjell skole** er en skole som ligger i Sandnes.
Bogafjell skole har 600 elever. Den ligger i Bogafjellbakken 1. Det er en offentlig skole i Sandnes kommune. 
## Referanser


## Eksterne lenker
*
Myntrett

**Myntrett** er i utgangspunktet et kongelig regale. I mange land ble dette privilgiet også gitt til geistlige og adelige som da ble myntherre.
I Norge hadde erkebiskopene myntrett fra 1222.

## Litteratur
* Kolbjørn Skaare: ''Norges mynthistorie : mynter og utmyntning i 1000 år : pengesedler i 300 år : numismatikk i Norge. B. 1 Universitetsforlaget, Oslo 1995.
John Egil Grieg

**John Egil Grieg** (født 22. juni 1928, død 8. oktober 2006) var en norsk diplomat.

Han var sønn av Sigurd Grieg (1894–1973) og Else Thiis (1898–1977). Etter en cand.philol. i 1955 med fransk og historie fikk han fransk statsstipend 1956–1957. Så tok han i 1958 utenriksdepartementets aspirantkurs og fikk jobb i Utenriksdepartementet.  I 1993 mottok han St. Olavs Orden.

## Stasjoneringer
* 1956–1957 visekonsul ved generalkonsulatet i den indiske byen Bombay 
* 1957–1961 ved den norske delegasjon til NATO 
* 1961–1962 ambassadesekretær ved Norges ambassade i Paris
* 1962–1964 sekretær i UD, Oslo
* 1964–1965  2. ambassadesekretær ved Norges ambassade i Ankara i Tyrkia
* 1965–1967 førstesekretær i UD, også ved Forsvarets forskningsinstitutt på Kjeller 
* 1967–1972 pressesjef ved Norges ambassade i London
* 1972–1975 byråsjef i UD i Oslo
* 1975–1979 ambassaderåd ved Norges ambassade i Paris
* 1979–1983 chargé d'affaires ved Norges ambassade i Manila på Filippinene
* 1983–1985 regionalrådgiver for asiatiske spørsmål («Asiaekspert»)
* 1985–1989 ambassadør ved Norges ambassade i Mexico D.F., sideakkreditert til Guatemala og Cuba
* 1989–1993 ambassadør ved Norges ambassade i Tel Aviv i Israel, sideakkreditert til Nicosia på Kypros
* 1993–1996 ambassadør ved Norges ambassade i Praha i Tsjekkia, sideakkreditert til Bratislava

## Se også
* Grieg (slekt) for detaljer om slekta

## Referanser
Arnfinn Karlstad

**Arnfinn Waldemar Karlstad** (født 28. januar 1932 i Rælingen, død 29. februar 2008) var en norsk skihopper som representerte Rælingen Skiklubb. Han ble nummer 2 sammenlagt i den sveitsiske hoppuka i 1953, med blant annet seier i St. Moritz (delt med Torbjørn Falkanger) og 2.-plass i Le Locle. Vinteren 1955/56 deltok han i den tysk-østerrikske hoppuka og ble nummer 14 i Garmisch-Partenkirchen. Han tok bronsemedalje i junior-NM i 1952, og fikk med 4.-plass sitt beste resultat i senior-NM i 1954.

## Referanser


## Kilder
* Erling Ranheim (red.): *[http://urn.nb.no/URN:NBN:no-nb_digibok_2012010308056 Norske skiløpere - Skihistorisk oppslagsverk i 5 bind - Østlandet Nord]*. Skiforlaget - Erling Ranheim, Oslo 1955 (s. 636, digitalisert av Nasjonalbiblioteket)
* Asbjørn Dørumsgard (red.): *[http://urn.nb.no/URN:NBN:no-nb_digibok_2011120208246 Rælingen - Trekk av bygdehistorien I]*. Rælingen kommune 1955 (s. 651-653, digitalisert av Nasjonalbiblioteket)
* Skisprungschanzen-Archiv: All time results (15. april 2012)

## Eksterne lenker
*
Tuva Gry Øyan

**Tuva Gry Øyan** (født 16. september 1949, død 4. november 2013) var en norsk journalist, i 1970-årene en sentral aktivist på norsk venstreside.

## Liv og virke
Øyan var med i den norske ml-bevegelsen, og satt som leder for Rød front-styret som ble valgt i Det Norske Studentersamfund i 1975, i en tid da de røde fullstendig dominerte i DNS.

På slutten av 1970-årene begynte hun som journalist i AKP(m-l)s avis *[[Klassekampen]]*, der hun arbeidet i utenriksredaksjonen. I 1980 dekket hun blant annet de polske arbeidernes opprør på Leninverftet i Gdańsk - og endte opp med å holde appell for de aksjonerende verftsarbeiderne.

Siden arbeidet hun for Amnesty og *[[Tidsskriftet Fri Fagbevegelse|Fri Fagbevegelse]]*, før hun i 1992 begynte i *[[Dagsavisen|Arbeiderbladet / Dagsavisen]]*. Der var hun fram til 1998.

Etter århundreskiftet arbeidet hun som frilansskribent, og var spesielt opptatt av Oslo østkants lokalhistorie. Hun skrev blant annet jubileumsboken til Rodeløkkens kolonihagers hundreårsjubileum.

## Bibliografi
* *Oppvekst under okkupasjon : erindringer fra barne- og ungdomsår på Grünerløkka 1940-45* (2003)
* *Bureisere midt i byen : Rodeløkkens kolonihager 1907-2007* (2007)

## Referanser
Trafikkpoliti

**Trafikpoliti** er politi som har til hovedoppgave å se til at trafikken flyter som den skal. De bruker blant annet gjennomføre politikontroll av bilister ute på veiene. Ved overvåkning av trafikk anvendes ofte helikopter.

## Politibil
### Passivt visuelt varsel
Idag er politibiler oftest utstyrt med reflekterende og fluorescerende rutete battenburgmønster.

## Galleri

Police Interceptor (6218170215).jpg|New York Citys trafikkpoliti
Brazilian Federal Highway Police 2.jpg|Politikontroll utført av det brasilianske trafikkpolitiet
Israeli Highway Patrol.jpg|Israelsk trafikkpoliti
Firenze.Police01.JPG|Trafikkpoliti i Firenze
BMW 1 Series Police Interceptor Demonstrator.jpg|En britisk trafikkpolitibil
BT Sport

**BT Sport** er en gruppe TV-kanaler som viser sport i Storbritannia og Irland, og eies av BT Group. Kanalen startet sendingene 1. august 2013, etter at BT fikk deler av rettighetene til Premier League. Kanalen eier rettigheter til de største fotballigaene i Europa, bort sett fra Primera División. Fra 2015 har kanalen de enerett til Mesterligaen og Europaligaen, en avtale som koster selskapet omtrent 299 millioner pund i året.

## Referanser

## Eksterne lenker
*
Spinnesteinens løfte

***Spinnesteinens løfte*** er en romanserie på åtte bøker, utgitt i 2013–2014, skrevet av Torill Karina Børnes som er født og oppvokst på øya Sotra og Sekkingstad utenfor Bergen.

Historien i *Spinnesteinens løfte* følger hovedpersonen Maria Rendall og hennes ferd fra Orknøyene, Bergen og Tofterøy.  
Den bygger på et sagn om tre skottejenter som kom bort i tåkehavet etter å ha melket kyrne, og som etter å ha drevet over havet i 
uant tid endelig fant land i Sund på Sotra.  

Historien om den syttenårige Maria starter i år 1612. Hennes verden dreier seg ikke bare om flørten med odelsgutten 
til en storgård på Mainland, eller forelskelsen i den skotske Ranald Sinclair, en musketer i jarlen av Orknøyenes garde, 
men også om familien hennes, den livlige søsteren Caithrin, søskenbarnet Leeona, brødrene hennes,  og dyrene på gården. 
Forholdet til foreldrene  og morens skjebne,  og at Marias egentlige far er jarl Patrick Stewart, jarl av Orknøyene 
og søskenbarn av den skotske konge, spiller etter hvert en stor rolle da Maria i fortvilelse må forlate alt hun holder kjært. 

*Spinnesteinens løfte* gir et innblikk i den norske og den orknøyske historie på denne tiden, den nære forbindelsen 
til Norge og handelsstedet Bergen, skottenes utstrakte tømmerhandel i Vest-Norge og den beryktede skotske hæren 
som marsjerte gjennom Gudbrandsdalen og fikk sin ubønnhørlige skjebne der. 
Men først og fremst er den en kjærlighetshistorie der en amulett og en ed om evig troskap, avlagt 
ved Odinsteinen, spiller en stor symbolsk rolle.  

Serien er utgitt av Aller Forlag, og illustratør på bokomslag er Eline Myklebust Madsen. 

## Bokliste
# *Jarlens datter*
# *Ravnen*
# *Håpets land*
# *Blodspill*
# *Ulykkesfugl*
# *Kjærlighetens strid*
# *Fortapt*
# *Sluttsteinen*

## Eksterne lenker
* Aller Media hjemmeside for Spinnesteinens Løfte
* Eline Myklebust Madsen hjemmeside ( illustratør Spinnsteinens løfte)
Torill Karina Børnes

**Torill Karina Børnes** (født 27. mai 1967) er en norsk forfatter og tekstforfatter, også engasjert med tegning og maleri.

Børnes kommer fra Sotra utenfor Bergen, og bor i Fana med mann og barn. 

Hun er utdannet tekstforfatter fra Westerdals. I tillegg til å skrive har hun blant annet vært avistegner og hatt egne maleriutstillinger. 

Hennes første romanserie, *[[Spinnesteinens løfte]]*, er inspirert av en kjent historie langs kysten av Vest-Norge. 24. juli 2017 utkom romanserien ''MoriId''. Denne henter inspirasjon fra norsk kystmiljø.

Hun har også bidratt med noveller til bøkene *Sommerstemning* og *Julestemning* for Cappelen Damm forlag.

## Referanser
Chen Baisha

**Chen Baisha** (tradisjonell kinesisk: 陳白沙 eller 陳獻章）(født 1428 i Xinhui i provinsen Guangdong i Kina, død 1500) var en av Kinas mest kjente konfucianske høylærde, diktere og kalligrafer på Mingdynastiets tid.

Han sies å ha vært den første høylærde av høyt format som stammet fra Xinhui. Allerede i 1464, da han underviste i Baisha i Guangdong, hadde hans ry som lærd og forsker befestet seg. I 1466, i en alder av 39 år, reiste Chen til Beijing og ble igjen med i det nasjonale akademi. Han ble prist av Xing Rang og initierte en ny trend i undervisningsmetodikken.

Da Chen Baisha døde i 1500 hadde han utdannet en rekke fremragende studenter, og mange av dem hadde avansert opp til de høyeste embeder i landet. Blant dem kan nevnes Liang Chu, Zhan Ruoshui og Huang Zuo.

## Referanser
Radio L

**Radio L** er en dugnadsbasert lokalradiokanal for Lillesand, Birkenes og omegn. Den startet opp i februar 1989 av en gjeng lokale entusiaster.
Stasjonen har sine lokaler på Svåbekk i Lillesand kommune.

Radio L har tre sendere som dekker henholdsvis Lillesand, Høvåg og Birkenes. Sendingene går derfor på tre frekvenser: 107,4 Mhz, 106,3 Mhz og 104,2 Mhz.

Kanalen sender egne programmer onsdag, torsdag og fredag. Utenom sendetiden brukes frekvensene av Radio P5 i Arendal.

## Eksterne lenker
* Radio Ls hjemmesider
Torp köpcentrum

**Torp köpcentrum** er et kjøpesenter nordvest for Uddevalla. Torp har rundt 100 butikker og 1000 ansatte og ble åpnet sommeren 1991. Torp eies av Olav  Thon Gruppen sen 2018. Torp Köpcentrum er et senter for alle, noe som gjenspeiles i tilbudet som finnes her. Butikkmiksen består hovedsakelig av mote, dagligvarebutikker, hjem og fritid og vinmonopol (Systembolaget). I tillegg byr senteret på ulike spisesteder.  

#### Östra Torp
15. november 2007 ble det annonsert at Ikea hadde kjøpt ca 100 000 m² og  Ikano Retail Centres hadde kjøpt rundt 90 000 kvadratmeter av jordbruksland  øst for varehuset for et fremtidig kjøpesenter. Ikea butikken åpnet 8. mai 2013. Ikano Retail Centres åpnet 26. september 2013.

## Eksterne lenker
* Torp köpcentrum
* Östra Torp
Aage Bryn

**Aage Bryn** (født 11. juli 1905 i Kristiania, død 28. desember 1950 i Praha) var en norsk diplomat.

Han var sønn av major Alf Bryn (1869–1946) og Hanne Henriette Jacobsen (1880–1963).  Etter examen artium 1923 og cand.jur. 1928 tok han utenriksdepartementets aspirantkurs i 1933, samme år som han giftet seg med Laura Harris Milberg (1908). Han døde i Praha av hjerteslag.

## Posteringer
* 1929–1930 sekretær og visekonsul ved generalkonsulatet i Marseille i Frankrike
* 1931–1932 attaché ved legasjonen i Washington
* 1933–1935 sekretær ved legasjonen i Helsingfors
* 1935–1938 sekretær i UD
* 1938–1943 legasjonssekretær ved legasjonen i Washington
* 1943–1945 byråsjef ved UD i London
* 1945–1948 ekspedisjonssjef
* 1948–1950 minister til Norges ambassade i Praha

## Utmerkelser
* Ridder av St. Olavs Orden, 1939
* K.^ Dannebrogordenen (Danmark)
* Ridder av Finlands hvite roses orden
* Offiser av Sankt Mauritius' og Sankt Lasarus' orden (Italia)

## Referanser
Ikano Retail Centres

**Ikea Sentre **er en kjede bestående av kjøpesentre og handelssteder i Norden, Russland (under merkenavnet mega) og Kina (under merkenavnet livet). Gallerier i Europa har forskjellige varemerker. I 2015, selskapet eide 59 kjøpesentre i 14 land med 3,7 millioner kvadratmeter rentable butikklokaler og hadde 400 millioner besøkende per år. Samme år var 28 nye kjøpesentre, som skulle være ferdig innen fem år under bygging i 16 land. Hovedkvarteret ligger i Lund.

## Historie
### Inter Ikea Sentrum Gruppe
Inter ikea sentrum gruppen ble grunnlagt i 2001. Selskapet hadde 600 ansatte og hovedkontor lå i Kastrup i Danmark. Før 31. desember 2014 var eid av inter ikea group (51%) og ikea (49%). inter ikea sentrum gruppe løp 36 handel destinasjoner, og besto av 31 kjøpesenter og 5 steder i Kina og resten av Europa.

### Ikea kjøpesentre russland
ikea kjøpesentre Russland var en kjøpesenter kjeden med 14 mega kjøpesentre i Russland. Selskapet med 5 000 ansatte, ble grunnlagt i 2000 og hovedkontoret lå i Krimki, nær Moskva. Det var eid opprinnelig av ikea, men ble slått sammen med inter ikea sentrum gruppe på grunnleggelsen ikea sentre på 1. januar 2015.

### Ikano detaljhandel sentre nord
ikano detaljhandel sentre nord ble grunnlagt i 2008. Det var et uavhengig selskap, som var eid i fellesskap av ikano fastigheter (51%) og ikea (49%) og var en del av gruppen ikano. ikano kjøpesentre løp 14 arenaer.
 
### Omorganisering til Ikea Sentre
Selskapet ikea sentre ble dannet på 1. januar 2015 ved sammenslåing av inter ikea sentrum gruppe og ikea kjøpesentre Russland. Det nye selskapet ble deretter 46 kjøpesentre og fire trading steder i 11 land. På den 31. mars 2015 var også ikano detaljhandel sentre nord.

## Sverige
;Eier
* Borlänge
* Haparanda
* Kalmar
* Linköping
* Stockholm
* Sundsvall
* Västerås
* Örebro
* Uddevalla Torp köpcentrum
* Älmhult

;Bygger

* Göteborg, Kållered
* Stockholm, Kungens Kurva
* Stockholm, Söderstaden
* Umeå
## Finland
;Eier
* Kuopio
* Vanda
;Bygger
* Tammerfors

## Norge
;Bygger
* Kristiansand
* Trondheim

## Eksterne lenker
* sentre

## Eksterne lenker
*
Gjerdingselva

**Gjerdingselva** er en elv med utspring i innsjøen Gjerdingen i Lunner. Elva renner ned til Store Skillingen og videre til Harestuvannet.

Det ble i tiden 1900–1906 laget tunnel fra Gjerdingen til Store Daltjuven og videre til Store Sandungen (Oslo), for å sikre vannforsyningen til hovedstaden. Vannføringen i Gjerdingselva er derfor mindre enn nedbørsfeltet skulle tilsi.

Om lag en kilometer nedenfor Gjerdingen, renner elva gjennom et område med bergarten *ekeritt*, som er kjent for sitt innhold av en rekke sjeldne mineraler.

I nedre del av elva (nedstrøms Store Skillingen) er det påvist elvemusling. Denne er rødlistet og fredet fra 1993.

## Se også
* Liste over elver i Akershus

## Referanser
Verdenscupen i hurtigløp på skøyter 2013/14 – Verdenscup 1

**Første runde av [[verdenscupen i hurtigløp på skøyter 2013/14]]** blir avholdt i Olympic Oval i Calgary, Canada 8.–10. november 2013.

## Sammendrag A-gruppa
### Herrer

:VR = Ny verdensrekord

### Damer

:VR = Ny verdensrekord

## Funksjonærer
* Overdommere var Dan Immerfall, USA (herrer) og Daniel Cabelduc, Sverige (damer).
* Startere var , Canada og , USA for herrene og , USA og , Canada for damene.

## Referanser




## Eksterne lenker

*  
*  Menyside (live-resultater) på live.ISUresults.eu og Resultater på www.ISU.html.infostradasports.com - det internasjonale skøyteforbundets sider.
* 
* 
*  Resultatmenyside for WC i Calgary 8.–10. november 2013 på **SpeedSkatingResults.com**.
* Resultater på  www.SpeedSkatingStats.com og på  www.SchaatsStatistieken.nl (søster-nettsteder).
*  Resultater for Gruppe A – Damer og Gruppe A – Herrer på **The-Sports.org** og her for Gruppe B – Damer og Gruppe B – Herrer.
*  Resultatmenyside for WC i Calgary 8.–10. november 2013 på **www.EffeSport.nl**.
*  Offisiell invitasjon til verdenscupstevnet i Calgary 8.–10. november 2013.

* Uttak til WC Calgary, Salt Lake og Astana  på Norges Skøyteforbund.
** Uttak WC hurtigløp (redegjørelse) med vedlegg  på Norges Skøyteforbund.
** Rapport fra Salt Lake  i forkant av verdenscupløpene i Calgary (treningssamling rapport)
** WC Calgary - dag 1  – Rapport fra det norske landslaget etter 1. dag.
Kvasstinden

**Kvasstinden** er et fjell i Alstahaug kommune i Nordland. Det har en høyde på  meter over havet og er den fjerde høyeste toppen i fjellrekken Sju søstre på Alsta i Nordland. Kvasstinden er den andre toppen i rekken regnet fra sørvest.

Kvasstinden kan bestiges fra nordvest ved å følge stien nord for Hertenelva. Stigningen er 990 meter.

## Fotnoter



## Referanser




## Eksterne lenker
* Kvasstind, Turkart Helgeland
Eishockey-Bundesliga

**Eishockey-Bundesliga** var navnet som inntil 1994 ble gitt til Tysklands øverste ishockeyserie og denne ble administrert av Deutsche Eishockey Bund. Ligaen varte fra 1958 til 1994.
Strymon (mytologi)

**Strymon** (gresk: Στρυμων) var i henhold til gresk mytologi en elvegud i den trakiske, historiske regionen Edonia, tilsvarer dagens nordlige Hellas. Her rant elven Strymon (dagens navn Struma ut i Egeerhavet mellom halvøyene Khalkidiki og øya Thasos.

Strymon var sønn av Okeanos og Tethys. Med musen Evterpe, og/eller muligens dennes søster Kalliope, ble han far til Rhesos, Brangas, og Olynthos, og med Neaera far til Evadne som ble gift Argos, som ga navn til byen Argos han var konge av.

## Se også
* Strymon, en art sommerfugler

## Referanser


## Eksterne lenker
* «Strymon», *Theoi Project*
Legofilmen

***Legofilmen*** (originaltittel ***The Lego Movie***) er en amerikansk animasjonsfilm fra 2014. Filmen er skrevet og regissert av Phil Lord og Christopher Miller, og har Chris Pratt, Elizabeth Banks, Will Arnett, Channing Tatum, Jonah Hill, Cobie Smulders og Morgan Freeman som noen av stemmene.

Filmen er basert på forskjellige legomodeller, og karakterene er følgelig laget av legoklosser. Filmen førte til flere oppfølgere, deriblant *[[Lego Batman-filmen]]* fra 2017 og *[[Legofilmen 2]]* fra 2019.

## Handling
En helt ordinær legominifigur, som ved en feiltagelse blir tatt for å være den fantastiske MasterBuilder, blir rekruttert sammen med noen av klodens største helter for å stoppe en ond legotyrann fra å lime hele universet sammen.

## Rolleliste
### Originale stemmer
* Chris Pratt som Emmet
* Elizabeth Banks som Wyldstyle
* Will Arnett som Batman
* Channing Tatum som Superman
* Jonah Hill som Green Lantern
* Cobie Smulders som Wonder Woman
* Morgan Freeman som Vitruvius
* Liam Neeson som Bad Cop/Good Cop
* Alison Brie som Uni-Kitty
* Charlie Day som Benny
* Nick Offerman som Metal Beard
* Keith Ferguson som Han Solo
* Jadon Sand som Finn

## Norske stemmer
* Scott Maurstad som Emmet
* Mads Jørgensen som Batman
* Håvard Bakke som Lord Business
* Lena Meieran som Villstil
* Harald Mæle som Vitruvius
* Nicolai Cleve Broch
* Tiril Heide-Steen
* Paul-Ottar Haga
* Lars Berteig Andersen
* Christoffer Staib
* Espen Sandvik

## Annet
* Emma Stone og Robert Downey jr. ble vurdert for hovedrollene.

## Eksterne lenker
* 
*
EMate 300

**eMate 300** var en PDA designet, produsert og solgt av Apple Computer. PDA-en ble solgt til skoler og var en lavpris laptop, som brukte Newton operativsystem. eMate ble lansert 7. mars 1997 og kostet 799 amerikanske dollar. Produksjonen ble lagt ned sammen med de andre Apple Newton-produktene 27. februar 1998.

## Referanser
Hans Jørgen Synnestvedt Astrup

**Hans Jørgen Synnestvedt Astrup** (født 31. august 1852 i Grue, død 1939 i Natal) var en norsk prest og misjonær. 

Han var utdannet ved Trondhjem lærde skole og fra 1870 ved universitetet der han i 1876 kunne innkassere en teologisk embedseksamen.  Fra 1878 var han kapellan i Sør-Aurdal, Jevnaker og fra 1881 personlig kapellan i Søndre Land. Av *den norske kirkes mission* ble han i 1884 sendt til Zululand for å delta i misjonsarbeidet. Broren Nils Astrup hadde reist året for å ta over etter Hans Schreuder. Han tok over styringen av misjonsstasjonen Entumeni etter broren, men måtte gi seg omkring 1892 på grunn av helsa.

Astrup ga ut mindre skrifter på zuluspråket og teologiske skrifter blant annet *Den hellige skrifts inspiration* (Decorah, Iowa, 1913). I 1893 utkom "Skrift og kirke".

Foreldrene var Nikolay Astrup (1817–1888), sorenskriver i Valdres, og Anna Johan Døderlein. Selv giftet Hans Jørgen seg i 1881 med Margrethe Aabel (1855–83), deretter i 1887 i Zululand med Thekla Elise Breder (1850–1920) som døde der nede i Zululand. I sitt tredje ekteskap fra 1924 var han gift med den Natal-fødte Anna Sofie Steenberg (1871–).

Nevøen Nikolai Astrup (1880–1928) ble en kjent kunstmaler.

## Referanser
Knut Kobberstad

**Knut Kobberstad** (født 11. mai 1910 i Oslo, død 24. november 2000) var en norsk skihopper og senere skoleleder. Han var rektor ved Narvik tekniske skole (fra 1977 Narvik ingeniørhøgskole, Høgskolen i Narvik i perioden 1997-2016, i dag del av UiT Norges Arktiske Universitet) fra 1955 til 1980.

Kobberstad deltok i VM i Oberhof i 1931, der han ble nummer 64 med fall i begge hoppene. I 1930 hoppet han 51 meter og var en av flere som satte bakkerekord i Holmenkollbakken. Mens han var student i perioden 1930–1935, oppnådde han mange gode plasseringer og seire i hopprenn i Mellom-Europa. Som skihopper representerte han Horten Skiklubb, der han også var formann i 1954, og SFK Lyn.

Knut Kobberstad ble uteksaminert som ingeniør i elektrometallurgi ved Technische Hochschule Dresden i 1935 og arbeidet deretter ved Elektrisk Bureau og Aanonsen Fabrikker. Fra 1946 var han overlærer ved Horten tekniske skole. Sommeren 1954 ble han ansatt som rektor ved Narvik yrkesskole og Narvik lærlingeskole. Narvik tekniske skole ble innviet høsten 1955, med Kobberstad som rektor. Han hadde stillingen til han gikk av med pensjon i 1980.

Kobberstad var president i Narvik Rotaryklubb fra 1959 til 1960. Han ble tildelt Narvik kommunes kulturpris i 1995. I 1980 ble han tildelt Kongens fortjenstmedalje i gull. Knut Kobberstad var gift med Elsa Kobberstad, som var stortingsrepresentant for Høyre fra 1981 til 1985.

Narvik Skiklubbs hovedarena Kobberstadløypa er oppkalt etter Knut Kobberstad, som begynte å planlegge løypetraseen på 1970-tallet.

## Referanser


## Kilder
* Erling Ranheim (red.): *[http://urn.nb.no/URN:NBN:no-nb_digibok_2010120606059 Norske skiløpere - Skihistorisk oppslagsverk i 5 bind - Østlandet Sør]*. Skiforlaget - Erling Ranheim, Oslo 1956 (s. 909 og 910, digitalisert av Nasjonalbiblioteket)
* Geni: Knut Kobberstad  (1910 - 2000) (besøkt 9. november 2013)
* Bjarne Bassøe (red.): *[http://urn.nb.no/URN:NBN:no-nb_digibok_2013010805083 Ingeniørmatrikkelen - Norske Sivilingeniører 1901-55 med tillegg]*. Teknisk Ukeblad, Oslo 1961 (s. 283, digitalisert av Nasjonalbiblioteket)
* *[http://urn.nb.no/URN:NBN:no-nb_digibok_2008031404038 Narvik tekniske skole, Narvik ingeniørhøgskole, Høgskolen i Narvik 40 år 1955-1995]*. Høgskolen i Narvik 1995 (s. 10-11, 25 og 29, digitalisert av Nasjonalbiblioteket)
Oslofjordmuseet

**Oslofjordmuseet** i Vollen i Asker kommune ble åpnet 7. juni 2013 som en avdeling under Akershusmuseet. Museets tema er de sidene ved kystkulturen i Indre Oslofjord som har med friluftslivet og bruken av fritidsbåter å gjøre. Museet har en stor samling av lystbåter og fritidsbåter, og utstillingen blir ofte endret for at publikum skal kunne få se flest mulig av dem.

I tillegg til båtutstillingen har museet utstillingene *Seglloftet*, *En renere fjord*, som redegjør for hvordan avløpsvannet (kloakkvatnet) fra områdene omkring Oslofjorden blir behandlet, og *Fjord og friluftsliv*, med blant annet en robåt-simulator der publikum kan prøve seg på kunsten å ro en båt.

## Eksterne lenker
* Oslofjordmuseets nettsted
Liste over overflateformasjoner på Callisto

**Liste over overflateformasjoner på Callisto** er en liste over navngitte geologiske formasjoner på overflaten til Jupiters største måne Callisto.

## Catenae
Kraterkjeder på Callisto (*catenae*) er oppkalt etter elver i norrøn mytologi.

## Kraterere

## Faculae

## Store ringstrukturer
De enorme nedslagsrelaterte ringstrukturene på Callisto er oppkalt etter hjemmene til gudene i nordlige mytologier.

## Se også
* Liste over kratere på Callisto

## Eksterne lenker
* 
* IAU nomenklatur for Callisto
Myllselva

**Myllselva** har utspring i østenden av Mylla i Lunner kommune. Elva renner sørøstover ned til nordenden av Harestuvannet. En kilometer nedenfor utløpet, like ved der Myllsveien krysser elva, lå *Mylselven Træsliberi* i tiden 1888–1932. Stedet kalles i dag Sliperiet.

Lengre ned langs elva var det anlagt et blyverk, som utvant bly fra malmgruver i området. Driften opphørte på slutten av 1700-tallet, men stedet heter fortsatt *Blyverket*. Dette er opphavet for navnet til musikeren Alf Blyverket med flere.

Elva munner ut i et elvedelta i våtmarksområdet i nordenden av Harestuvannet.

## Referanser
Den Typografiske Forening

**Den Typografiske Forening** er Norges nest eldste fortsatt eksisterende fagforening og ble stiftet i Christiania den 23. juli 1872. Endret navn til **Oslo Typografiske Forening** fra 1. juli 1949. Sluttet seg sammen med  Oslo Bokbinderforening og Oslo Litograf- og Kjemigrafforening til Oslo Grafiske Fagforening i 1984.

Typografene Herman Jacobsen og Ernst Jensen stod som initiativtakere til dannelsen av foreningen. Herman Jacobsen ble valgt som foreningens første formann. Ved stiftelsen hadde foreningen trolig 86 medlemmer.

Bakgrunnen for at foreningen ble stiftet var et forsøk fra typografenes side på å få revidert tariffavtalen fra 1855 og arbeidsgivernes helt avvisende holdning til dette.

Foreningen ga ut det håndskrevne fagbladet Guttenberg som kom ut med 16 utgaver. Nummer 1 er datert 21. november 1872 og nummer 16 er datert 15. mars 1873.

Foreningen startet utgivelsen av Typografiske Meddelelser i 1876.Foreningen - gjennom **Den Typografiske Forenings Fagkomité** - stod bak utgivelsen av Norsk Boktrykkalender.

Foreningen bygde opp og drev et rekonvalesenthjem fra 1899.

## Foreningens formenn

## Referanser

## Litteratur
*Niels Jul-Larsen: *Den typografiske forenings historie, 23de juli 1872 - 23de juli 1897*, Kristiania - Den typografiske forenings forlag, 1898
*Niels Jul-Larsen: *Den Typografiske forenings historie 1872 - 1922, *Kristiania 1922
*Trond Hegna: *Oslo Typografiske Forening 100 år*, Oslo 1972
*Tor Are Johansen (red.): *FRA BLY TIL bytes*, 1997, ISBN 82-993962-0-4
*Tor Are Johansen, Torbjørn Eng og Niels E Killi (red.):* Guttenberg - Norges første fagforeningsblad*, Oslo 2012, ISBN 978-82-993962-1-9
Mauricio Pochettino

**Mauricio Roberto Pochettino Trossero** (spansk uttale: [mawˈɾisjo potʃeˈtino] født 1972) er en argentinsk fotballtrener og tidligere fotballspiller som er landslagstrener for . 

Han var profesjonell fotballspiller i 17 år, 10 av disse i RCD Espanyol i La Liga. Han spilte også for Paris Saint-Germain FC og FC Girondins de Bordeaux.

I 2009 overtok han som manager for Espanyol, og i 2013 ble han manager for Southampton. Han tok over som manager for Tottenham 27. mai 2014. 19. november 2019 fikk han sparken som manager i Tottenham, da José Mourinho tok over for ham.

Han var hovedtrener for den franske klubben Paris Saint-Germain FC fra 2021 til 2022.

## Referanser


## Eksterne lenker
* 
* 
*
Guttenberg

***Guttenberg*** var medlemsbladet for Den typografiske forening, og kom ut fra november 1872 til mars 1873.

Bladet var håndskrevet og illustrert med silhuettklipp. Herman Jacobsen var redaktør og skrev det meste av teksten. Ernst Jensen var illustratør og bidro med en rekke silhuettklipp.

Bladet ble i 2012 gjenutgitt i faksimile, supplert med en transkripsjon av innholdet, i boken* Guttenberg - Norges første fagforeningsblad*. Boken inneholder i tillegg artikler om bladet, om stiftelsen av foreningen, samt om typografenes livs- og arbeidsforhold rundt midten av det 19. århundre.

Den første utgaven, nummer 1, er datert 21. november 1872. Den siste utgivelsen av bladet, nummer 16, er datert 15. mars 1873.

## Litteratur
* Tor Are Johansen, Torbjørn Eng og Niels E Killi (red.): Guttenberg - Norges første fagforeningsblad, Oslo 2012, ISBN 978-82-993962-1-9
Nordisk mesterskap i troppsgymnastikk 2013

**Nordisk mesterskap i troppsgymnastikk 2013** for senior ble arrangert 9.–10. november 2013, i Odense Idrætshal i Odense i Danmark. Dette mesterskapet var for klubblag, ikke for landslag. 

Konkurranseformen var *TeamGym*, slik at det konkurreres sammenlagt i trampett, tumbling og frittstående. Over 400 deltakere fra Norge, Sverige, Danmark Finland og Island konkurrerte i klasser for kvinner, menn og mix. 

## Resultater
### Mix

### Kvinner

### Herrer

## Referanser


## Eksterne lenker
* Danmarks Gymnastik Forbund – NM TeamGym 2013 (arkivert)
* Sport Event Systems – NM 2013, Odense, Denmark, 9 November 2013
Marsupenaeus japonicus

***Marsupenaeus japonicus*** er en av tigerrekene. Den ble tidligere kalt *Penaeus japonicus*, men regnes nå til en monotypisk slekt.

Hannene kan bli opptil 190&nbsp;mm lange og hunnene 225&nbsp;mm. Den lever på bløt bunn i havet på dypde 0–90&nbsp;m.

Den naturlige utbredelsen omfatter det vestlige indopasifiske området fra Sør-Afrika og Rødehavet til Japan og Sundaøyene. Etter at Suezkanalen åpnet vandret den inn i Middelhavet, der den har etablert seg langs kystene av Levanten, Sør-Tyrkia, Rhodos og Kypros. Her er den innfødte arten *[[Melicertus kerathurus]]* blitt nesten helt fortrengt.

Individer som antakelig kommer fra franske oppdrettsanlegg, er funnet i Det keltiske havet, Den engelske kanal og utenfor Nordvest-Frankrike. Larvene krever en vanntemperatur på minst 24&nbsp;°C, så arten kan ikke formere seg så langt nord.  

Arten har stor økonomisk betydning i Japan og Filippinene. Det drives både fiske etter ville bestander og oppdrett av arten. I 2011 var den globale fangsten  og produksjonen i akvakultur .

## Litteratur
* 

## Eksterne lenker
* 
*